Tämä pelikirje on näyttänyt, kuinka parantaa tulosta -
ja kuinka tuhota kaikki, jotka uhkaavat valtaasi.
Se on klassikko syystä,
mutta kaikki mafiapomot eivät seuraa sen opetuksia.
Kerron ihmisestä, joka luuli tietävänsä paremmin.
Hänen nimensä? John Gotti.
John Gotti käänsi pelikirjan päälaelleen.
Silloin ei puhuta eikä leuhkita.
Kuusi vuotta kestäneen valtakautensa aikana -
Gotti hylkäsi pelikirjan joka käänteessä.
Se johti loputtomiin pidätyksiin ja petoksiin,
joka tuhosi sekä hänet että hänen organisaationsa.
John Gotti tuhosi mafian.
Ei voi toimia kuin John ja kuvitella, että selviää. Ei vain voi.
Oletko valmis oppimaan, mitä ei saa tehdä matkalla huipulle?
Dapper Don on palveluksessasi.
NÄIN TULLAAN MAFIAPOMOKSI
ÄLÄ SOOLOILE
Uransa huipulla John Gotti oli maailman tunnetuin mafiapomo.
Et näe toista kaltaistani, vaikka eläisit 5000-vuotiaaksi.
Mutta kuuntelemalla impulssejaan pelikirjan viisauden sijaan,
hän tuhosi tilaisuutensa olla suuri, menetti kollegoidensa kunnioituksen -
ja kuoli kaltereiden takana.
Monet kunnioittivat John Gottin tyyliä, koska he eivät ole mafiassa.
Todellinen tarina on pahinta, mitä voi tehdä.
Ennen kuin käsittelemme Gottin huonoja päätöksiä huipulla,
nostetaan hänelle hattua siitä, että edes pääsi sinne.
Näin hän sen teki.
FAKTA 1 LIITTYI GAMBINON RIKOSPERHEESEEN TEININÄ
John Gotti oli roisto.
Hän sopi ainoastaan järjestäytyneeseen rikollisuuteen,
joten hän siirtyi kohti alaa, jolla hän pärjäsi.
Sitten hän alkoi edetä ylöspäin.
Nuori John Gotti teki vaikutuksen Gambinon perheen johtajiin.
Hän teki heille rahaa.
Hänellä oli väkivaltaisen miehen maine,
ja hän oli tarinaniskijä.
Hänellä oli karismaa.
Hänellä oli johtajan ominaisuuksia.
FAKTA 2 GOTTILLA OLI VAIKUTUSVALTAINEN MENTORI
Aniello Dellacroce, joka oli Gambinon perheen alipomo,
ryhtyi Gottin mentoriksi.
Dellacroce tuli kadulta.
Gotti kunnioitti häntä.
Dellacroce opetti Gottille, että pitää olla kova,
eikä kenenkään anneta ryttyillä.
Ei ole kyse diplomatiasta.
Vaan rautaisesta nyrkistä.
FAKTA 3 GOTTI AMPUI TIENSÄ HUIPULLE
Vuonna 1973 pomo Carlo Gambinon veljenpoika siepataan.
Pääepäilty oli irlantilais-amerikkalainen gangsteri, Jimmy McBratney.
Gambinon rikollisperheen jäsenet päättivät hoitaa sieppaajat pois päiviltä.
Gotti sai tehtävän tappaa Jimmy McBratney.
Gotti päätyi tunnustamaan tapon ja istui siitä neljä vuotta.
Palatessaan hän oli kunnioitettava mies.
Murhan ansiosta hän ansaitsi paikan mafiassa.
Gotti oli nyt mafian virallinen jäsen,
mutta hän halusi olla pomo, ja hänen suunnitelmansa -
uhmasi kaikkia pelikirjan ohjeita.
TAKTIIKKA KUNNIOITA HIERARKIAA
Riippumatta siitä, mitä organisaatiota haluaa johtaa,
sen rakennetta on kunnioitettava.
Se koskee erityisesti italialaista mafiaa, joka tunnetaan myös nimellä Cosa Nostra.
Cosa Nostran sääntöjä noudatetaan.
Se ei ole sinun juttusi. Se ei ole minun juttuni.
Se on meidän perheemme juttu.
Tässä perheessä kaikkien pitää tietää paikkansa.
Cosa Nostrassa on nokkimisjärjestys.
Huipulla on pomo.
Pomon alla on alipomo. Sitten on consigliere.
Joka on pohjimmiltaan neuvonantaja.
Sitten ovat kapteenit.
Keskitason johtajat.
Sitten ovat sotilaat.
Sen lisäksi on yhteistyökumppaneita.
He ovat ihmisiä, jotka työskentelevät mafian kanssa.
Jos kaikki suostuvat siihen,
organisaatio toimii hyvin.
Kun olet katutaistelija, kuten John Gotti,
ylimpään johtoon pyrkiminen voi olla hankalaa.
Hän halusi tehdä asiat omalla tavallaan.
Muiden säännöillä ei ollut hänelle merkitystä.
11 KUUKAUTTA ENNEN KUIN GOTTISTA TULI POMO
1980-luvun puolivälissä Paul Castellano oli Gambinon perheen pomo.
Hänen ryhmänsä oli eräänlainen perheen valkokaulusjaosto.
He ansaitsivat rahansa petoksilla.
He käyttivät ammattiliittoja ja vähemmän väkivaltaisia keinoja.
Gottin suhde pomoon oli vaikea muistakin kuin näkemyksellisistä syistä.
Castellano kielsi huumekaupan.
Huumeita myyvät tapettiin.
Uskollisen kapteenin tulee aina varmistaa, että pomon käskyjä noudatetaan.
Mutta Gotti ei ollut uskollinen.
Gottin veli Gene ja Angelo Ruggiero, Gottin hyvä ystävä,
sekaantuivat heroiiniin.
Aika huono juttu.
Gotti päätti tehdä ennaltaehkäisevän iskun.
Jos en listi tätä miestä, hän tappaa veljeni ja parhaan ystäväni.
Ehkä hän tappaa minut.
Mafian kuninkaallisten ottaminen tähtäimeen vaatii apuvoimia.
Ja Cosa Nostralla on erityisen tiukat säännöt.
Amerikan mafiassa -
mafian jäsentä ei voi tappaa ilman pomon lupaa.
Toisen mafiaperheen jäsentä ei voi tappaa -
ilman lupaa omalta pomolta sekä toisen perheen pomolta.
Ja jos haluaa tappaa oman pomonsa, lykkyä tykö.
Tarvitset komission hyväksynnän.
Käytännössä mafian johtokunnan.
Säännöt olivat selvät.
John Gottin piti esittää asiansa asianmukaisten kanavien kautta,
mutta hän päätti toisin.
Hän päätti antaa mennä.
Tiesimme, että emme saisi lupaa.
Komissiossa pomot suojelevat toisiaan.
Perustimme liiton, jota kutsuimme Nyrkiksi.
Meitä oli viisi, eikä kukaan kieltäytynyt.
Tarvittiin vain aika ja paikka.
16. JOULUKUUTA 1985
Oli shoppailukauden kiireisin aika Manhattanin Midtownissa.
John Gotti ja Sammy Gravano vaanivat saalistaan,
Paul Castellanoa ja hänen alipomoaan, Tommy Bilottia.
Sammy sai vihjeen,
että Gambinon ylemmät johtajat tapasivat Sparks Steakhousessa klo 17.
Se oli täydellistä.
Tiesimme ravintolan.
Tiesimme kellonajan.
Isku onnistuu.
Sanoin Johnille, että he ovat myöhässä. Ihmettelin, mitä tapahtuu.
Heidän autonsa oli pysähtynyt valoihin parin metrin päähän minusta.
Sanoin Johnille, että he ovat vieressämme.
Onneksi kohteilla oli muuta ajateltavaa.
Gottin palkkamurhaajille annettiin käsky.
Castellano lähestyi.
Kun pomon auto saapui palvelijan luo,
tappajat toteuttivat Gottin suunnitelman.
Parempaa suunnitelmaa ei olisi voinut keksiä.
Sivullisia ei loukkaantunut.
Sadat ihmiset näkivät tapahtuman.
He eivät tienneet, miltä miehet näyttivät.
He näkivät vain hatut ja ihmiset, joita ammuttiin.
John Gottin voimapeli kantaa hedelmää muutamassa päivässä.
Hänet nimetään Gambinon perheen uudeksi pomoksi.
Mikä on siis ongelma?
Hän tiesi, että hänen tekonsa oli sääntöjen vastaista.
Epäilyksettä.
Luvaton tappo asettaa John Gottin maalitauluksi.
Hän rehvasteli saavutuksellaan jo seuraavana päivänä.
Murha herättää huomiota.
Se kiinnittää huomion jokaiseen.
Kun olo käy liian tukalaksi,
pelikirjastamme löytyy apu,
jonka Gotti tietenkin jätti huomiotta -
kunnolla.
TAKTIIKKA PIDÄ MATALAA PROFIILIA
Valokeila ei ole mafiapomon ystävä.
Fiksut gangsterit eivät kiinnitä lainvalvojien, median tai kansan huomiota.
He tietävät toimivansa laittomasti,
ja huomio haittaa tavoitetta, eli rahan ansaitsemista.
Näytän mallia.
Floridan mafiapomo, Santo Trafficante Junior,
ansaitsi lempinimensä "Hiljainen Don" vaatimattomasta elämäntyylistään,
vaikka oli sen verran iso tekijä USA:ssa ja Kuubassa,
että CIA:n väitettiin palkanneen hänet tappamaan Fidel Castro.
Sisilian mafiapomo Bernardo Provenzano -
onnistui välttämään vankilan lähes 40 vuoden ajan -
välttämällä puhelimia ja elektronisia viestintävälineitä.
Hän käski luutnanttiensa lähettää viestejä paperilapuilla, pizzineillä.
Genovalainen rikospomo Vincent "Leuka" Gigante -
käänsi huomion toiminnastaan tekeytymällä dementikoksi 30 vuoden ajan,
seikkaillen Greenwich Villagessa kylpytakissaan mutisten itsekseen.
Castellanon murhan jälkeen Gottilla oli hyvä syy olla hiljaa.
John Gotti oli kaikkialla mediassa.
Ihmiset, jotka eivät tunteneet häntä New Yorkin ulkopuolella,
nyt tiesivät, kuka John Gotti on.
Pelikirjan seuraamisen sijasta -
Gotti päätti tehdä päinvastoin.
John Gotti päätti, että hänen on esitettävä pomoa.
Hänen käytöksensä muuttui. Tyyli ja asenne muuttuivat.
MAALISKUU 1986 3 KUUKAUTTA SIITÄ, KUN GOTTISTA TULI POMO
Kuukausien sisällä Gottin profiili nousi entisestään -
ensimmäisen oikeudenkäyntinsä aikana.
Tämä on matka menneisyyteen.
Vuosi ennen kuin hänestä tuli pomo,
John Gotti oli vain mafiakapteeni, joka halusi päästellä höyryjä,
kun hänen hyvä iltansa keskeytyy.
Jääkaapin korjaaja Romual Piecyk on raivona jäätyään jumiin taskuparkkiin.
Hän ei tiedä, kenen kanssa on tekemisissä, ja pyytää miehiä poistumaan tieltään.
He kieltäytyvät.
Ja varmistavat, että jääkaappimies tietää selvinneensä vähällä.
Piecyk juoksee suoraan poliisille.
Se oli järjetön hyökkäys. Lähes huliganismia.
Koska Gotti rehvasteli asemallaan,
viranomaiset halusivat napata hänet,
halusi Piecyk siitä tai ei.
Hänen piti vain avata lehti ja katsoa,
että maan pahamaineisimman ja väkivaltaisimman rikosperheen johtaja,
oli hänen valituksensa kohde.
Syytteiden tarkentuessa uusi mafiapomo varmistaa,
että Piecyk ja hänen perheensä saavat myös huomiota.
Gotti ei käskenyt satuttaa tätä kaveria.
Hän yritti pelästyttää hänet pois.
Täyden oikeussalin sisällä -
Gotti asianajajineen odotti käsittelyn alkamista,
mutta Piecyk ei saavu paikalle.
Hänellä on leikkaus.
Se vain viivyttää väistämätöntä.
Kun Piecyk lopulta todistaa, hän ei tunnu muistavan mitään.
Jos todistinkin, että herra Gotti ja herra Colletta -
pahoinpitelivät ja ryöstivät minut,
en ole varma.
Tuomari hylkäsi tapauksen,
mikä loi yhä enemmän otsikoita John Gottin paosta.
Tapansa mukaan -
Gotti oppi tapauksesta vain väärät asiat.
Se oli esimerkki siitä,
että julkisuus voi olla eduksi.
Tämäkin kaveri vain unohti. Ei tarvinnut tehdä mitään.
Mutta kun jatkat pelikirjan polttamista,
älä luule pääseväsi helpolla.
Röyhkeä toiminta nolaa viranomaiset.
Täytyy siis yrittää kovemmin.
Voit silti palata pelikirjan puolelle käyttämällä päätäsi -
ja varmistamalla, ettei se paisu liikaa.
TAKTIIKKA PIDÄ EGO KURISSA
Halki historian liiallinen ylpeys tai uho -
on koitunut monien vallanpitäjien kohtaloksi.
RICHARD NIXON "EI ROISTO"
Kun ihminen alkaa uhota, hän tekee virheitä.
TITANIC "UPPOAMATON"
Ihminen luulee olevansa koskematon.
1980-luvun puoliväliin mennessä John Gotti lähestyi aurinkoa,
tiesi hän sitä tai ei.
John Gotti oli egoistinen narsisti,
joka näytti nauttivan lehdistön -
ja kansan huomiosta. Hän ei saanut siitä tarpeekseen.
Häntä kutsutaan Dapper Doniksi.
Dapper Don, fiini mies.
Niin kutsuttu Dapper Don, John Gotti.
Nimen keksijän olisi pitänyt pitää hänelle puhuttelu.
Hän olisi maksanut sille tyypille. Hän rakasti tuollaisia leimoja.
Sitä ei voi keksiä.
Hän laitatti hiuksensa säännöllisesti.
Parturi tuli klubille leikkaamaan hänen hiuksensa.
Hänellä on hyvä maku.
Hän haluaa tukkansa olevan täydellinen.
Hän esitteli itseään kameroille.
Hän teki itsestään julkkiksen, juorulehtien etusivun uutisen.
TÄSSÄ ON UUSI KUMMISETÄ
Mutta Gottin hillitön ego vei hänet vielä pahempiin ongelmiin.
Gotti muutti päämajansa Queensista Raveniteen.
Se oli Gambinon perheen alkuperäinen koti Ala-Manhattanin Pikku-Italiassa.
Hän nousi ylöspäin. Hän oli nyt Manhattanilla.
Ei Queensissa. Vaan kaupungissa.
Gottia piti tulla tapaamaan sinne säännöllisesti.
FBI otti kuvia ulkona.
Onko se hyvä juttu? Ei.
Hän toi mafian esille.
Salaisen veljeskunnan.
Mitä luulet muiden mafiaperheiden pitäneen siitä?
He olivat kauhuissaan Gottin räikeästä käytöksestä,
joka kiinnitti huomiota häneen itseensä sekä perheeseen.
He aikoivat tehdä asialle jotain -
lainaamalla tekniikkaa serkuiltaan lätäkön toiselta puolen.
Komissio palkkasi sisilialaisia gangstereita tappamaan hänet.
Tänään räjähti autopommi.
Ei Lähi-idässä, vaan hiljaisella alueella Brooklynissa.
Juttu ei mennyt suunnitelmien mukaan.
Sisilian gangsterit mokasivat.
Räjähdyksessä kuoli -
58-vuotias Frank DeCicco, joka oli John Gottin luutnantti.
Pommi laitettiin väärään autoon.
Ilman operaattorivirhettä Gottin ego olisi maksanut hänelle hänen henkensä.
Sinua ei ehkä onnista.
Mutta Dapper Donin hyvä mäihä oli ajautumassa karikkoon.
19. TOUKOKUUTA 1986 GOTTI PIDÄTETÄÄN ODOTTAMAAN KÄSITTELYÄ
Ahkeralle mafiapomolle -
oleskelu valtionhotellissa voi olla väliaikainen harmi.
Silloin täytyy noudattaa pelikirjaa tarkemmin kuin John Gotti.
TAKTIIKKA PIDÄ KONTAKTIT LÄHELLÄ
Jokaisen mafiapomon uralla tulee aika, jolloin joutuu työskentelemään etänä.
Rikollisen täytyy olla valmis menemään vankilaan,
koska kiinnijääminen on väistämätöntä.
Varmista, että vankeusaikasi on tuottoisaa.
Mafiapomon joutuessa vankilaan -
hän tekee parhaansa jatkaakseen toimintaa telkien takaa.
Vaikeinta on pitää perhe kurissa,
kun vapaus on riistetty.
Nämä vankilatoimijat hoitavat hommansa pilkulleen.
Vankilassa ollessaan -
Pablo Escobar jatkoi rikollista toimintaansa.
Selvitettyään, että hänen puheluitansa valvotaan,
hän alkoi käyttää kirjekyyhkysiä.
Kun Salvatore Riina suoritti tuomiotaan,
hän tilasi 13-vuotiaan pojan kidnappauksen -
estääkseen tämän isää paljastamasta mafiasalaisuuksia.
Kun suunnitelma epäonnistui, hän tappoi pojan.
Pojan ruumis upotettiin happoon.
Jatkaakseen operaatiotaan kaltereiden takana -
Sinaloan kartellipomo Joaquin "El Chapo" Guzman -
otti suurimman osan vankilasta palkkalistoilleen.
Vartijat auttoivat häntä salakuljettamaan rahaa,
prostituoituja, Viagraa -
ja uusimpia elokuvia mukavamman tuomion takaamiseksi.
TOUKOKUU 1986 5 KUUKAUTTA SIITÄ, KUN GOTTISTA TULI POMO
Piecykin pahoinpitely oli jo mennyttä,
mutta John Gotti odotti vankilassa toista oikeudenkäyntiään.
Tällä kertaa RICO-syytteistä.
RICO on huonoin koskaan vahvistettu laki.
Se on järjestäytyneen rikollisuuden torjuntalaki.
Se on kaiken kattava laki, jota on vaikea puolustaa.
Tekosyyt ovat häviäjille.
Sinulla on bisnes hoidettavana.
Se vaatii lujaa kättä ja erehtymätöntä vaistoa.
Mafiosot eivät ole rehdeimpää väkeä. Monilla on omat tavoitteensa.
Kun pomon huomion saa, hänelle voi sanoa mitä vain.
Se on ongelma.
Pysyäkseen ajan tasalla vankilassa Gotti luotti luutnantteihinsa.
Hänen luotetuin sanansaattajansa oli Angelo "Kvaak Kvaak" Ruggiero,
joka tunnettiin vaapunnastaan ja suuresta suustaan.
Angelo toi Gottille kiireellisiä uutisia.
Toinen capo, Robert "DiB" DiBernando,
alamaailman kiistaton pornokuningas,
oli puhunut pomosta potaskaa.
Täytyy olla täysi imbesilli -
puhuakseen pomosta hänen selkänsä takana.
Hän päättää elämästä ja kuolemasta.
Gotti oli kuullut tarpeeksi. DiBistä täytyy päästä eroon.
Kotona Kvaak Kvaak välittää Sammy Gravanolle viestin.
Sammy kutsui Dibin toimistoonsa keskustelemaan rakennusprojekteista.
Kun DiB saapuu, Sammy pyytää hakemaan vieraalle kupin kahvia.
Se on merkki.
Ja niin pornokuninkaan elo tulee ennenaikaiseen päätökseen.
Yleensä mafian iskuista ei välitetä, mutta tämä on eri asia.
Iskua ei olisi pitänyt tilata. DiB oli hyvä jätkä.
Hän tienasi paljon rahaa. Hän pärjäsi hyvin ja hänestä pidettiin.
Miksi hänet tapettiin? Mitä hän teki?
Myöhemmin Sammy Gravano sai vastauksen selville.
Ennen kuin Angelo keksi tarinan DiB:stä,
hän lainasi tältä 250 000 dollaria.
Kun DiB tapettiin, velka pyyhkiytyi pois.
DiB ei puhunut Johnista pahaa.
En pitänyt iskusta. DiB oli hyvä ystävä.
Se on petollista elämää.
Kun jotain tuollaista tapahtuu, syntyy epäluottamusta.
Omat miehet ovat huolissaan omasta turvallisuudestaan.
Olenko minä seuraava?
Niin käy, kun ote herpaantuu.
Tappajista koostuva miehistö alkaa epäillä johtajuuttasi.
Mutta Gottin pahin virhe oli vasta tulossa.
Hän ei noudattanut pelikirjan tärkeintä perusoppia.
TAKTIIKKA PIDÄ SUUSI KIINNI
Amerikkalaisen mafiassa on hiljaisuuden vala.
Älä puhu murhasta.
Älä puhu puhelimessa. Älä puhu sisällä äläkä autossa.
Kaikessa on kyse hiljaisuudesta.
Mafia kutsuu tätä valaa Omertaksi.
HILJAISUUDEN VALA
Kun vannot Omertan valan, vannot,
ettet koskaan myönnä rikollisen elämän olemassaoloa -
eikä sitä elämää petetä.
Sanon, etten tiedä mitään…
Mafiosolle Omertan pettäminen on sama kuin perheen pettäminen.
Kaiken, mikä on rakasta.
Mutta John Gotti ei osannut pitää ajatuksiaan omana tietonaan.
Ei edes oikeudenkäynnissään.
Seuraavana päivänä oikeudessa hän on omahyväinen ja hymyilee.
Hän tietää, ettei joudu vankilaan.
Hän alkaa laskea kertoimia.
Hän löi vetoa oikeudenkäynnistä, koska tiesi meidän uhkailevan valamiehiä.
Hän oli oikeassa.
Mies, jota kutsutaan maan vaikutusvaltaisimman mafiaperheen pomoksi,
todettiin tänään syyttömäksi.
Teflon Donin legenda kasvoi jokaisella vapautuksella.
Hän alkoi kutsua elokuvatähtiä oikeudenkäynteihinsä.
Se kasvatti hänen mainettaan ja arvostustaan.
Hallitusta vastustetaan sanomalla, että John Gotti on viaton mies,
joka työskentelee putkimiehenä.
Hänestä ei pidetä, koska hän on julkisuudessa.
Hallitus oli kateellinen hänelle, koska hän voitti.
Kosto on kosto.
Sama se, mistä se tulee.
Tuli se hyvien tai pahojen puolelta,
lopulta sinut saadaan kuitenkin.
Miten oiva hetki madaltaa profiilia,
mutta sehän ei sovi John Gottin pirtaan.
JOULUKUU 1989 3 VUOTTA SIITÄ, KUN GOTTISTA TULI POMO
Gotti puhui hyvin vapaasti -
rikollisperheen johtajien kanssa heidän rikoksistaan.
Hän puhui Cosa Nostran rakenteesta, vanhoista ja ehkä tulevista tapoista.
FBI salakuunteli asuntoa, jossa Gotti piti tapaamisiaan.
Hän luuli asunnon olevan turvallinen,
mutta se ei ollut.
Jos hän olisi vain käyttänyt maalaisjärkeä,
hän olisi ymmärtänyt olevansa vaarassa.
"Tuhoan itseni ja koko mafiaperheen."
Kun kumppanin kanssa ei tulla toimeen, hänet tapetaan.
Pomo hoitaa tappamisen.
Kerro sille tyypille, että minä, John Gotti, tapan hänet.
Laajan salakuuntelun ja muun valvonnan ansiosta -
FBI ja syyttäjät saivat tarpeeksi todisteita -
tuomitakseen John Gottin, Sammy the Bullin ja Frank LoCascion -
RICO-syytteistä.
Nyt homma piti vain viedä loppuun.
11. joulukuuta 1990 agentit näkivät Gotin, Gravanon -
ja muiden Gambinon sotilaiden saapuvan tapaamiseen Ravenitessa.
Agentit odottivat tappelua,
mutta saivatkin lämpimän vastaanoton.
Gotti ei ole huolissaan.
Hän on kuitenkin Teflon Don.
Nautittuaan maukkaan juoman Gotti lähtee.
Hän uskoo palaavansa pian,
kunnes agentti sanoo:
"Et olisi puhunut niin paljon sen naisen asunnossa."
Gotti taisi tajuta olevansa pahoissa vaikeuksissa.
Hän tiesi tyrineensä.
Uhmattuaan mafian pyhintä sääntöä -
Gottin hölöhuulet aiheuttavat vielä yhden karmisen käänteen.
John Gotti kritisoi Gravanoa salakuunteluissa.
Hän pelkäsi, että Gravano sai liikaa valtaa.
Hänestä oli tulossa vaikutusvaltaisempi kuin Gotti halusi.
Gravano piti Gottia vasikkana.
Hän olisi vasikoinut tilaisuuden tullen.
John Gottia ei tarvitse kutsua vasikaksi, mutta se oli kelju siirto.
Sydämeni särkyi.
Olimme hyvin läheisiä.
Lähdimme sotaan, valtasimme perheen.
Ihmisiä tapettiin.
Tapoin ihmisiä.
Fiksasin oikeusjuttuja.
Päätin haistattaa mafialle ja Gottille paskat.
Otin yhteyttä hallitukseen vaihtaakseni puolta.
Uskollisuuteni ei ollut enää hänelle tai mafialle.
Vala oli murrettu. Se oli ohi.
Sammyn todistuksen ansiosta -
John Gotti maksoi hinnan pelikirjan sääntöjen uhmaamisesta -
ja sooloilustaan.
FBI teki sen viimein.
He tuhosivat Amerikan pahamaineisimman mafiapomon sitten Al Caponen.
GOTTIN TUOMIO MURHA: SYYLLINEN
John Gotti tuomittiin murhasta, uhkapelaamisesta ja kiristyksestä.
Lopulta Gotti sai aina haluamansa huomion.
Hän oli paras tyyppi.
Entä ihmiset, jotka hän murhasi? -Mikä murha?
John Gotti edusti ihmisten turhautumista hallitukseen.
Hallituksen riistoa.
John Gotti taisteli hallitusta vastaan.
Mutta Dapper Donin palkkio sooloilustaan -
oli vain kuusi vuotta kestänyt valtakausi -
ja kurkkusyöpään kuoleminen yksin ja vankeudessa.
Gotti oli esimerkki siitä, millainen mafiapomo ei voi olla.
Jos haluat mainetta,
ryhdy näyttelijäksi tai muuksi,
mutta älä ryhdy mafiosoksi.
TARJOTAAN VUOKRALLE
Nyt kun olet nähnyt väärän tavan rakentaa kestävä rikollisura,
keskitetään huomiomme oikeaan tapaan.
Seuraavassa luvussa näytämme, kuinka tiukalla itsekurilla -
ja oikeilla prioriteeteilla voit säilyttää valtasi -
ja vapautesi pitkällä aikavälillä.
Kukaan ei tarttunut haasteeseen yhtä luovasti -
kuin Bostonin legendaarisin mafiapomo, Whitey Bulger,
jonka armoton yksityiskohtaisuus johti hänet maineeseen,
kunnes hän päätti tehdä aikojemme uskomattomimman katoamistempun.
MISSÄ WHITEY ON?
Tekstitys: Eveliina Niemi